Sysselmand H. C. Muller’s 
haandskrevne Optegnelser om Færøernes Fugle. 
I Uddrag ved 
Knud Andersen . 
Færingen Hans Christopher Muller, Sysselmand for 
Strømø, døde i Torshavn paa Færøerne 1ste Juledag 1897. Hvad 
han efterlod af Haandskrifter vedrørende Færøernes Dyreverden blev 
i 1900 skænket til Zoologisk Museum af hans Sønner, fhv. Koloni¬ 
bestyrer K. Muller, København, og Lagtingsmand S. E. Muller, 
Torshavn. — Det følgende er et Uddrag af hans Optegnelser om 
Færøernes Fugle, væsentlig for Tidsrummet fra 1863 til faa Aar 
før hans Død. Haandskriftet bærer Spor af, at M. selv har tænkt 
paa at samle og ordne sine Optegnelser, vist i den Hensigt at ud¬ 
give dem som en Fortsættelse af hans „Færøernes Fuglefauna 11 
(1862). Saa nøje som muligt har jeg gengivet hans Bemærkninger 
i den Form, hvori han har nedskrevet dem. Hvad jeg har tilføjet 
er stedse trykt mellem []. Hr. K. Muller bringer jeg min Tak 
for venlig Hjælp. 
1. Anas crecca L. Krikand. 
5te Maj 1863 blev en gammel Han skudt i Høj vig paa 
Strømø, ud af en Flok paa 7 Stkr. 
Ynglende. 15de Juni 1872 fik jeg 8 stærkt rugede Æg fra 
Norderdal paa Strømø. — 22de Maj 1874 ligeledes 8 friske Æg, 
